พอดีหนูชอบหายใจไม่ออกตอนกลางดึก ความรู้สึกเหมือนจะขาดใจมันเกิดขึ้นมาจากอะไรค่ะ
สวัสดีค่ะ อาการหายใจไม่ออก รู้สึกเหมือนจะขาดใจนั้น อาจจะเกิดจากความผิดปกติทางกาย เช่นมีหลอดลมตีบแคบเฉียบพลันจากโรคหอบหืด การติดเชื้อของปอดหรือหลอดลม หรือจากโรคหัวใจเช่นหัวใจวาย หัวใจขาดเลือด โรคไทรอยด์ทำงานมากผิดปกติ มีปอดแตก เป็นต้น แต่ถ้าเป็นชั่วคราว เป็นซักพักแล้วหายไปเอง สัมพันธ์กับเหตุการณ์หรือความกังวลหรือตกใจกับเหตุการณ์บางอย่าง อาจเป็นสาเหตุทางจิตใจที่ไปกระตุ้นให้มีอาการได้เบื้องต้นงดการทำงานหนัก อยู่ในที่อากาศถ่ายเทดี ควรไปพบแพทย์หากมีอาการผิดปกติมากขึ้นเรื่อยๆ เหนื่อยมากขึ้น เจ็บแน่นหน้าอก หายใจไม่ทัน ใจสั่น ไอเยอะ มีไข้สูงร่วมด้วย เพื่อหาสาเหตุทางกายที่เป็นไปได้ดังกล่าวไปก่อนว่าไม่มีค่ะ